Uprava družbe Nama, d.d., Ljubljana, Tomšičeva ulica 1, Ljubljana, v skladu z 298. členom in v povezavi z 296. členom Zakona o gospodarskih družbah na enak način, kot je bil objavljen sklic, objavlja, da je s strani delničarja Zavarovalnica Triglav, d.d., Ljubljana, prejela zahtevo za razširitev dnevnega reda 29. skupščine delničarjev delniške družbe Nama Trgovsko podjetje d.d. Ljubljana, sklicane za dne 19.6.2020, in sicer vlaga zahtevo za razširitev 4. točke dnevnega reda skupščine na način:

1. **Seznanitev z odstopno izjavo in imenovanje članov nadzornega sveta**

**Predlog sklepa št. 4.1.:**

Skupščina se seznani, da članu nadzornega sveta Mihi Grilcu poteče mandat z dnem 18.8.2020 in ga z istim dnem imenuje za člana nadzornega sveta za novo mandatno obdobje štirih (4) let.

**Predlog sklepa št. 4.2.:**

Skupščina se seznani z odstopno izjavo članice nadzornega sveta Mete Berk Skok z dne 25.5.2020, učinkujočo z dnem imenovanja novega člana nadzornega sveta na skupščini družbe oziroma najkasneje z dnem 31.12.2020.

**Predlog sklepa št. 4.3.:**

Za novega člana nadzornega sveta, ki nastopi mandat z dnem 19.6.2020, se za mandatno obdobje štirih (4) let, imenuje Mateja Runjaka.

**Obrazložitev delničarja:**

»Zaradi odstopne izjave članice nadzornega sveta družbe ge. Mete Berk Skok, predlagatelj predlaga razširitev 4. točke dnevnega reda na način, da se skupščina seznani z odstopno izjavo članice in v skladu z določbo prvega odstavka 274. člena ZGD-1 na skupščini izvoli nov član nadzornega sveta, kot to izhaja iz predlogov sklepov k 4. točki dnevnega reda sklicane skupščine družbe.

Predlagatelj v izvolitev predlaga Mateja Runjaka, ki je po izobrazbi univerzitetni diplomirani ekonomist, leta 2004 je na univerzi Johannes Guttenberg University of Mainz v Nemčiji pridobil naziv MBA. Trenutno je zaposlen na mestu direktorja družbe Trigal d.o.o. V svoji skoraj dvajsetletni karieri je bil zaposlen kot član uprave SDH, d.d., v.d. direktorja direktorata za javno premoženje in finančni sistem na Ministrstvu za finance ter na drugih vodilnih mestih mednarodnih podjetij. Opravljal je tudi funkcijo člana nadzornega sveta, in sicer v družbah Cinkarna Celje d.d., Zavarovalnica Triglav d.d. ter SID banka d.d.«

Upoštevajoč navedene dopolnitve dnevnega reda 29. skupščine delničarjev družbe Nama, d.d. Ljubljana, se čistopis glasi:

Na podlagi Pravil Ljubljanske borze d.d., Ljubljana in veljavne zakonodaje ter na podlagi 36. in 37. člena Statuta Nama d.d. Ljubljana uprava družbe Nama d.d. Ljubljana, Tomšičeva ulica 1, Ljubljana

**SKLICUJE**

**29. redno skupščino delničarjev**

**delniške družbe Nama Trgovsko podjetje d.d. Ljubljana,**

ki bo 19.6.2020 na sedežu družbe Nama Trgovsko podjetje d.d. Ljubljana, Tomšičeva ulica 1, Ljubljana, v sejni sobi, s pričetkom ob 9. uri, z naslednjim

dnevnim redom:

1. **Otvoritev skupščine, ugotovitev sklepčnosti in izvolitev delovnih teles skupščine.**

**Predlog sklepa št. 1:**

Izvolijo se delovna telesa skupščine. Seji bo prisostvoval vabljeni notar.

1. **Predstavitev letnega poročila družbe Nama d.d. za leto 2019 s poročilom neodvisnega revizorja in seznanitev s Poročilom nadzornega sveta o preveritvi Letnega poročila družbe. Informacija o prejemkih članov organov vodenja in nadzora v letu 2019.**
2. **Delitev bilančnega dobička in podelitev razrešnice.**

**Predlog sklepa št. 3.1.:**

Bilančni dobiček družbe, ki na dan 31.12.2019 znaša 526.006,15 EUR, se opredeli kot preneseni dobiček in se med delničarje ne razdeli.

**Predlog sklepa št. 3.2.:**

Skupščina delničarjev podeljuje upravi družbe Nama d.d. Ljubljana razrešnico za poslovno leto 2019.

**Predlog sklepa št. 3.3.:**

Skupščina delničarjev podeljuje nadzornemu svetu družbe Nama d.d. Ljubljana razrešnico za poslovno leto 2019.

1. **Seznanitev z odstopno izjavo in imenovanje članov nadzornega sveta.**

**Predlog sklepa št. 4.1.:**

Skupščina se seznani, da članu nadzornega sveta Mihi Grilcu poteče mandat z dnem 18.8.2020 in ga z istim dnem imenuje za člana nadzornega sveta za novo mandatno obdobje štirih (4) let.

**Predlog sklepa št. 4.2.:**

Skupščina se seznani z odstopno izjavo članice nadzornega sveta Mete Berk Skok z dne 25.5.2020, učinkujočo z dnem imenovanja novega člana nadzornega sveta na skupščini družbe oziroma najkasneje z dnem 31.12.2020.

**Predlog sklepa št. 4.3.:**

Za novega člana nadzornega sveta, ki mandat nastopi z dnem 19.6.2020, se za mandatno obdobje štirih (4) let, imenuje Mateja Runjaka.

1. **Seznanitev skupščine z imenovanjem Andreje Kokalj, kot članice nadzornega sveta predstavnice delavcev, ki je bila na seji Sveta delavcev dne 27.9.2019 izvoljena za štiri letni mandat.**

**Poziv delničarjem**

Uprava družbe poziva največje delničarje, da skladno z določili Kodeksa upravljanja javnih delniških družb javnost seznanijo s svojo politiko upravljanja z naložbo v javni delniški družbi.

**Pravica do obveščenosti in dostop do gradiva za skupščino**

Delničarji lahko na skupščini uresničujejo svojo pravico do obveščenosti iz prvega odstavka 305. člena ZGD-1.

Informacije o pravicah delničarjev iz prvega odstavka 298. člena, prvega odstavka 300., 301. in 305. člena Zakona o gospodarskih družbah (ZGD-1) so dostopne na spletni strani družbe [www.nama.si](http://www.nama.si).

Gradivo za skupščino, vključno s predlogi sklepov in utemeljitvami ter drugo gradivo je delničarjem na vpogled v tajništvu družbe v Ljubljani, Tomšičeva ulica 1, vsak delovnik od 10. do 12. ure v času od dneva objave sklica skupščine do dneva zasedanja skupščine in na spletni strani [www.nama.si](http://www.nama.si).

Sklic skupščine družbe Nama, d.d. Ljubljana je bil objavljen dne 18.5.2020 na spletni strani Agencije Republike Slovenije za javnopravne evidence in storitve, na spletnih straneh družbe [www.nama.si](http://www.nama.si/) in na spletnih straneh Ljubljanske borze, d.d. (<http://seonet.ljse.si>).

**Zahteve in predlogi delničarjev**

Delničarji, katerih skupni deleži dosegajo dvajsetino osnovnega kapitala, lahko po objavi sklica skupščine pisno zahtevajo dodatno točko dnevnega reda. Zahtevi morajo v pisni obliki priložiti predlog sklepa, o katerem naj skupščina odloča, ali če skupščina pri posamezni točki dnevnega reda ne sprejme sklepa, obrazložitev dnevnega reda. Delničarji, ki izpolnjujejo pogoje za vložitev zahteve za dodatno točko dnevnega reda, morajo zahtevo poslati družbi najpozneje sedem dni po objavi sklica skupščine.

Delničarji lahko k vsaki točki dnevnega reda v pisni obliki dajejo predloge sklepov, ki jih pošljejo upravi v roku sedmih dni po sklicu skupščine. Ti predlogi se objavijo in sporočijo v skladu s 298. čl. ZGD-1 le, če bo delničar v sedmih dneh po objavi sklica skupščine družbi poslal predlog za objavo v skladu s 300. oziroma 301. členom ZGD-1. Predlogi delničarjev, ki ne bodo poslani v postavljenem roku in so dani najpozneje na sami seji skupščine, se obravnavajo na skupščini.

**Pogoji za udeležbo in uresničevanje glasovalne pravice**

Pravico do udeležbe na skupščini in glasovalno pravico imajo vsi delničarji, ki so kot imetniki vpisani v delniški knjigi Name, d.d., Ljubljana, ki jo vodi KDD – Centralno klirinško depotna družba, d.d., Ljubljana, konec četrtega dne pred zasedanjem skupščine (presečni dan), to je konec dne 15.6.2020, in ki so svojo udeležbo pisno prijavili Nami, d.d., najpozneje četrtega dne pred zasedanjem skupščine, to je do konca dne 15.6.2020. Prijava se pošlje na naslov: Nama d.d. Ljubljana, Tomšičeva ulica 1, Ljubljana, tajništvo družbe. Delničar je lahko zastopan po pooblaščencu. Pooblaščenec delničarja mora podpisano pooblastilo predložiti družbi najkasneje do začetka zasedanja skupščine. Pisno pooblastilo je lahko predloženo družbi tudi po elektronski pošti, ki je podpisana s kvalificiranim digitalnim potrdilom, na elektronski naslov družbe [info@nama.si](mailto:info@nama.si).

Družba ima na dan sklica skupščine izdanih skupno 953.795 navadnih kosovnih delnic, od tega je imetnica 68 lastnih delnic. V skladu s statutom družbe ima vsaka delnica en glas, razen lastnih delnic, ki na podlagi zakona nimajo glasovalne pravice. Število vseh glasovnih pravic na dan skupščine je 953.727.

Sejna soba bo odprta 30 minut pred začetkom zasedanja skupščine. Če skupščina ne bo sklepčna, bo ponovno zasedanje eno uro kasneje, v istih prostorih. Skupščina bo takrat veljavno odločala ne glede na višino zastopanega osnovnega kapitala.

V kolikor bi bilo zaradi velikega števila prijavljenih delničarjev in obveznih ukrepov za zagotavljanje socialne distance potrebno skupščino izvesti v večjem prostoru, bo družba skupščino izvedla v lastnih prostorih na naslovu Tomšičeva 2, 6. nadstropje, pri čemer bo na naslovu Tomšičeva ulica 1 zagotovljeno ustrezno spremstvo do lokacije skupščine.

V kolikor bi bila z državnimi ukrepi onemogočena izvedba skupščine s fizično prisotnostjo delničarjev, bo družba delničarje o tem obvestila na enak način kot o samem sklicu skupščine.

**Delničarje prosimo, da pri prihodu na skupščino dosledno upoštevajo vse ukrepe za zmanjševanje tveganja okužbe s COVID-19 skladno z vsakokratnimi veljavnimi priporočili Nacionalnega inštituta za javno zdravje (NIJZ).**

Nama d.d. Ljubljana